b'\n_START_ARTICLE_\nNivusj\xc3\xa4rvi\n_START_SECTION_\nMaantietoa\n_START_PARAGRAPH_\nJ\xc3\xa4rven pituus on 1,6 kilometri\xc3\xa4, leveys 750 metri\xc3\xa4 ja sen pinta-ala on 67 hehtaaria. Se sijaitsee Kuivasj\xc3\xa4rven lounaispuolella Nivuksenevan ja Isonevan v\xc3\xa4liss\xc3\xa4. J\xc3\xa4rven pohjoispuolella sijaitsee Nivuksenevan keidassuo, jonka kermit ovat j\xc3\xa4rven rannan suuntaisia. Vain osa ymp\xc3\xa4rist\xc3\xb6n soista on ojitteuna. Isonevalla on laaja turvetuotantoalue, joka ulottuu 200 metrin p\xc3\xa4\xc3\xa4h\xc3\xa4n j\xc3\xa4rven etel\xc3\xa4rannasta. J\xc3\xa4rveen laskee kymmenisen ojaa ja yksi suo-ojista on samalla Hautalammen laskuoja. Hautalammen etel\xc3\xa4puolella sijaitsee toinen turvetuotantoalue. J\xc3\xa4rven oma laskuoja l\xc3\xa4hteen j\xc3\xa4rven it\xc3\xa4rannalta ja kulkee p\xc3\xa4\xc3\xa4osin kaivettuna 3,5 kilometri\xc3\xa4 pitk\xc3\xa4n\xc3\xa4 uomana, joka laskee Kuivasj\xc3\xa4rveen puoli kilometri\xc3\xa4 pohjoiseen Karilahdesta. Rantaviivan pituus on 4,1 kilometri\xc3\xa4. Rannat ovat suomaata lukuun ottamatta nelj\xc3\xa4\xc3\xa4 pient\xc3\xa4 mets\xc3\xa4ist\xc3\xa4 kohtaa. N\xc3\xa4inin kohtiin on rakennettu kolme vapaa-ajan asuntoa, joille johtaa tiet pohjoisesta Pihlajankyl\xc3\xa4lt\xc3\xa4.\n_START_SECTION_\nHistoriaa\n_START_PARAGRAPH_\nVuoden 1959 painetussa peruskartassa Nivusj\xc3\xa4rven ymp\xc3\xa4r\xc3\xb6im\xc3\xa4t suot olivat t\xc3\xa4ysin ojittamattomia. J\xc3\xa4rven lasku-uoma kulki luontaisena mutkaisena suo-ojana Kuivasj\xc3\xa4rveen. L\xc3\xa4hell\xc3\xa4 sijaitsevat Hautalampi ja Lehtolampi olivat ojattomia pikkulampia suolla. Nivuksennevan it\xc3\xa4laitaa tuli j\xc3\xa4rven pohjoisp\xc3\xa4\xc3\xa4h\xc3\xa4n k\xc3\xa4velypolku.'